काठमाडौँ, भदौ २९ गते । सरकारले राष्ट्रिय सभा सदस्य निर्वाचन विधेयक व्यवस्थापिका संसद् सचिवालयमा प्रस्तुत गरेको छ । सरकारका तर्फबाट गृहमन्त्री जनार्दन शर्माले प्रस्तुत गर्नुभएको विधेयक बुधबार दर्ता भएको हो । निर्वाचन कार्यतालिका अनुसार संसद् विघटनको ३५ दिन समय बाँकी रहेको अवस्थामा सरकारले विधेयक संसद्मा दर्ताका लागि प्रस्तुत गरेको हो । राष्ट्रपति र उपराष्ट्रपति निर्वाचनसम्बन्धी विधेयक अझै प्रस्तुत भएका छैनन् । तर ती विधेयक दर्ताका लागि मन्त्रिपरिषदले अनुमोदन भने गरिसकेको छ ।
